Քանի որ առաջընթացը մեզ համար գոհացուցիչ չէր, միջոցները, որոնք նախատեսված էին հակակոռուպցիոն խորհրդին աջակցելու համար, ամբողջությամբ չեն հատկացվել: Փաստացի այդ միջոցների 90 տոկոսը դեռևս հաստատված չէ: Վարչապետն այժմ վերանայում է խորհրդի դերակատարումը, ցանկանում է, որ խորհուրդը շարունակի իր գործունեությունը: Ողջունելի է տեսնել վարչապետի և արդարադատության նախարարի ջանքերն ուղղված նրան, որ խորհրդի կազմում մեծանում է քաղաքացիական հասարակության ներկայացվածությունը: Ողջունելի են ջանքերը, որոնք ուղղված են խորհրդի աշխատանքը արդյունավետ դարձնելուն: Հաշվի առնելով այս հանգամանքը՝ մենք մեր քննարկումների հիման վրա որոշել ենք, որ կերկարաձգվի ժամանակահատվածը, որի ընթացքում մենք կաջակցենք: Այժմ, դեռևս վերջնական որոշում կայացված չէ, սակայն, մենք քննության ենք առնում հնարավոր բոլոր տարբերակները՝ ինչպես կարող ենք աջակից լինել խորհրդին, ինչ նոր գաղափարներ, մոտեցումներ կարող են լինել մեր համագործակցության առումով: